સરસાણા કન્વેંશન હોલ ખાતે આયોજિત સમારોહમાં મુખ્યમંત્રીશ્રીએ ઇન્ડિયા ન્યુઝ ગુજરાત ઇન્ડિયા ન્યુઝ ગુજરાતના ચેનલના ડીરેકટર હેલી રાવ સાથેની પ્રશ્નોતરી દરમિયાન જણાવ્યું હતું કે, ગુજરાત આખા દેશમાં ચર્ચામાં કેન્દ્ર સ્થાને છે. દેશના વડાપ્રધાન શ્રી નરેન્દ્રભાઇ મોદી પણ ગુજરાતી છે. મહાત્મા ગાંધીજી, મોરારજી દેસાઇ, સરદાર વલ્લભભાઇ પટેલ જેવા વીરપુરુષોએ ગુજરાતને નેતૃત્વ આપ્યું છે. ગુજરાતની પ્રતિષ્ઠાની આગવી ઓળખ ઊભી કરી છે. ટેકનોલોજીના ઉપયોગ વડે લોકોને ઓફિસોમાં આવવું ન પડે એ દિશામાં રાજય સરકાર પારદર્શિતા અને દીર્ઘદષ્ટ્રિ સાથે આગળ વધી રહી છે. ઓનલાઇન નકશાની મંજુર બાદ હવે એનએની પણ ઓનલાઇન મંજુરીની પ્રક્રિયા શરૂ કરવા સરકારની પ્રતિબધ્ધતા મુખ્યમંત્રીશ્રીએ વ્યકત કરી હતી.